1186 решения взе местният парламент, мандат 2015-2019 - Новини За Казанлък | Другите новини за Казанлък\n26.09.2019г. | 14:16 от Юлия Младенова\n1186 решения в 58 заседания взе Общинският съвет на Казанлък за мандат 2015-2019, включително 47 решения от сесията на 26 септември. От приетите преди последната сесия 1139 решения, по съдебен път са обжалвани 15 решения, от които са отменени само 2. Това отчете председателят Николай Златанов в края на четирите години работа на местния парламент.\n58 заседание на Общинсияи съвет на Казанлък бе и последното в този мандат 2015-2019.\nКато безспорен успех той отличи приемането на 4 важни устройствени плана – Общ устройствен план на община Казанлък, с което малко общини в България могат да се похвалят. Имаме още Общ устройствен план на град Казанлък, на Долината на тракийските царе, Интегриран план за градско възстановяване и развитие. Акцентира върху обновяването и модернизирането на образователната инфраструктура на територията на общината, откриването на висше техническо училище в Казанлък. С Инвестиционната програма, която съветниците са утвърждавали всяка година от изминалия мандат, са изградени нови паркове, облагородени са междублокови пространства, създадени са места за отдих и игри в целия град. За асфалтиране са вложени 18 милиона лева – от бюджета на Общината и финансиране от Правителството, с което са подновени 358 улици в града и населените места. Подменени са тротоари за близо 1 милион лева.\nПоставено е началото на мащабен проект, свързан с тракийската цивилизация, който ще превърне нашата Долина в световна атракция - проектът „Светът на траките”. Подкрепен е още един мащабен проект - „Интегриран градски транспорт”, чрез който ще бъдат осигурени електробуси за обществения превоз. С решение на ОбС са предоставени на МБАЛ „Д-р Христо Стамболски” два имота, с които да бъде стабилизирано състоянието на здравното заведение. Заслуга на Общинския съвет е финансовата подкрепа за младите семейства по програмата „Ин витро”, както и за лекари – специализанти в общинската болница.\nТой подчерта още предстоящата работа по ремонта на надлез „Катекс” както и други обекти от пътната инфраструктура, за които ОбС е дал подкрепата си и предстои да бъдат изпълнени до края на 2019 година. До края на година ще бъде регистрирана и ще започне дейността си „Индустриална зона – Казанлък” с цел изграждане на новия индустриален парк по пътя Казанлък-Бузовград.\n„Искрено се надявам, че при изпълнение на служебните си ангажименти всеки един от нас е следвал положената в началото на мандата клетва: „Във всичките си действия да се ръководя от интересите на гражданите на община Казанлък и да работя за тяхното благоденствие”, завърши отчета си Николай Златанов.


Кой роден актьор печели най-много? – Любопитно\nАсен Блатечки стана трън в очите на колегите си и в гилдията го одумват, че за да печели пари, го е ударил на халтура.\nВ цели 15 представления в театъра участва актьорът от „Стъклен дом“, а за капак има роли във всички нови български филми. Блатечки блесна миналата година не само с актьорския си талант, но и с този на режисьор. Постановката „За мишките и хората“ по едноименното произведение на Стайнбек пожъна небивал успех в Пернишкия театър, а след това набра скорост и обиколи редица градове в страната.\nЕдин от секс символите на родния театър и кино вече не знае що е то почивка, защото всяка вечер играе на някоя родна сцена. Асен Блатечки така здраво го е ударил на печалбарство, че не пропуска нито едно предложение за театрална или кино роля. Актьорът от години е на свободна практика и няколко пъти открито заклеймява принципа на щатната работа в храма на Мелпомена. Вместо да чака поредното разпределение на роли, той сам си търси ангажименти и е далеч по-зает от колегите си в държавните театри, които седят на заплата. Това обаче отведе Асен в другата крайност – на халтурите, и стана така, че и хладилника да си отворите, оттам ще се появи Блатечки със секси усмивката си. Днес е Том в комедията „Бившата жена на моя живот“, която се играе в Бургас, утре представя моноспектакъла си „Секс, наркотици и рокендрол“ в София, после пък отива на снимачната площадка на поредния сериал или игрален филм, едно, две тв интервюта и седмицата му е запълнена, а банковата сметка набъбнала.\nТова превърна Блатечки в един от най-богатите актьори у нас, но и най-мразеният от колегите си. Колегите му се шегуват, че се е превърнал в „цветарката на родния театър“ и скоро ще започне да бърка репликите от десетките спектакли, в които участва.\nКлюки Асен Блатечки, звезди, клюки, Стъклен дом, театър, телевизия


ASKHOLMEN стенна маса и 1 сгъваем стол, Двуцветно | IKEA България\nстенна маса и 1 сгъваем стол\nASKHOLMEN стенна маса и 1 сгъваем стол\nСъдържа: Маса: (дължина 70 см, широчина 44 см, височина 71 см). Стол (широчина 36 см, дълбочина 49 см, седалка широчина 36 см, седалка дълбочина 30 см, седалка височина 46 см, височина 87 см). В комплекта е включена 1 възглавничка за стол. Препоръчва се само за употреба на открито. Използвайте байц за дървесина VÅRDA, за употреба на открито при байцване на мебели, продава се отделно.\nГрадинска стенна маса/градински стол: Използвайки възобновяем материал като дървесината в този продукт ние избягваме употребата на фосили или изчерпаеми материали. Ние се стремим да въздействаме позитивно на планетата. Поради тази причина до 2030 искаме всички материали използвани в продуктите ни да са рециклирани, възобновяеми и добити чрез отговорни начини. Възглавница за градински стол: Преждата в този продукт е боядисана със специален метод за оцветяване на синтетични влакна, който намалява консумацията на вода и багрилни вещества, както и времето за оцветявне в сравнение с традиционните багрилни техники. Като използваме рециклиран полиестер, добит от PET бутилки, в направата на този продукт ние изразходваме по-малко сурови материали и намаляваме негативното въздействие върху околната среда, докато вдъхваме живот на вече използвани материали.


tisss: ДНЕВНИКЪТ НА ЕДИН ПЛОВДИВЧАНИН (246.)\nДНЕВНИКЪТ НА ЕДИН ПЛОВДИВЧАНИН (246.)\nДали нещо се е случило, ако никой не го помни?\n06.02.2001., прод. ФАЛШИВИТЕ ШИВАЧИ\nУчудвало ме е как Иван Коджабашев (1946), с когото и още други двама делях стая в редакцията на младежкия вестник, винаги е отлично информиран за конюнктурата по горните етажи на властта. Мустакатият симпатичен Иван от "Комсомолска искра" бе в течение не само на току-що извършените нови назначения или понижения в градската и окръжната йерархия, но и за предстоящи размествания по върховете на държавата, и например, кой от по-долните ще се облагодетелства при едно или друго евентуално пренареждане на креслата в нашия дълбок прованс. Ванчо си пиеше, образно казано, кафенцето с Ицо (Христо) – по-малкия брат на Иван Панев (1933-1990)*, и винаги беше в час. Пък аз не винаги бях в час, понеже си пиех кафето с мои приятели бачкьори и също такива момци от пловдивските бедняшки махалици като мен. С тях ми бе най-харно: бъбрехме за коли, състезания, за хубави знойни жени и за приключения със знойните жени, за разни проекти как да припечелим някой лев с повече работа, и все от този сорт не особено свързани с политическата конюнктура дела.\nНиколай Галов (1943-1993), с когото работих шест години в една стая на редакцията на младежкия вестник, веднъж в пристъп на особено благоразположение се зае да ме посвещава в тънкости на спортния бридж, по-точно: системата за анонсиране Апата. Казвам: не ме кефи бриджът, не ме влече да броя и пресмятам, а той: "Знаеш ли как яко захлопнати порти може да ти отвори бриджът! Бридж играят светила: чиновници от кметството, шефове на предприятия, все подбран народ и хора от по-едрите риби, от които много неща зависят в града". Мигам на парцали, а той продължи: "Понякога за най-дребно нещо се налага да висиш с часове пред разни канцеларии, да обикаляш нагоре-надолу, да търпиш унижението да молиш, когато си в правото си, да се налага да трепериш, а пък така – в хода на играта, е-е-е, докато раздаваш картите, да речем, подхвърлиш на човека: Това и това ми е нужно, а той ти се усмихва приятно: Дадено, кога да ти го уредя!" Извади парцаливо тефтерче, разлисти го: "Гледай колко имена и телефонни номера са. Затова хич, ама хич няма да ти е излишно да научиш бриджа. Схватлив пич си, какво те притеснява!" Върху лист за пишещата машинка ми начерта системата за анонсиране Апата. Пазя си го листа, лежи на дъното в картонена кутия под стари снимки; така и не можа да ми послужи – заради прекалено самолюбие или наивност на младежката възраст. Такова оръфано скромно тефтерче имаше и друг от редакцията – завеждащият отдел ЛИК Николай Заяков (1940-2012); той си отбелязвал кой му е помогнал: да не забрави може би добрината или по-скоро кому какво дължи.\nС.291. За сексуалността и изкуството. Героят-резоньор на авторовите разсъждения заговаря за секса като истински евнух; въпреки женен, той е гузен в обкръжението на хора, у които сладостите от нагона (според него) са благо; т.е. усещал се омърсен, че е принуден да спи с госпожа съпругата си в едно легло и даже – о, какво падение! – от дъжд на вятър да удовлетворява сексуалните греховни щения на госпожата. До каква степен иронизира и до каква степен Т. Ман преиграва, опиянен от представата си за гения като нещо свръх-особено, персона не от мира сего, приковаваща ни към нашата грешна земя с пронизителния си поглед, веещ космическа отчужденост, това засега не ми е докрай ясно. Изобщо, противопоставянето култура-варварство с пародиране и на двете априори така представени нива в личността ми звучи бая пресилено. Нали Ренесансът е очарователен за нас точно заради прегръдка и взаимодействие на тези два антагониста в човешкото същество, където се срещат бесове от подсъзнателното у всекиго от нас с творческата ни божествена интуиция спрямо света наоколо!\nЗащо великият Т. Ман (вече 68-72-годишен) ми пробутва този буламач за човека като сексуална твар – умозрителен модел, заимстван от католицизма или лютеранството? Очаквам с нетърпение в по-нататъшния развой на фабулата в "Д-р Фаустус" да видя как авторът ще опровергае това схващане; ако ли не, ще взема да се съмнявам във величието му на разкрепостен автор. "На жената красотата е златна халка на свинска зурла" (с.147) – а след сентенцията-поговорка: "И какво ли не е било казвано още от памтивека с най-дълбоко убеждение по отношение на жената! Действително това се отнася до плътските въжделения изобщо, но те се отъждествявали с жената, така че пак тя трябвало да отговаря за мъжката чувственост".\nНадигането на средновековното абсолютизиране до какво ли не води! За йезуитите Вяра и женственост, прелъстителност са несъвместими. Защо несъвместими! Може би защото и двете претендират не за част от природата ни, а за всичко наше от глава до пети. Добре, но каква ли смъртна скука ще е чистата вяра! Не-е, господа католици, протестанти, лютерани и пр. похватни тълкуватели на Иисусовите послания, мерси!Действието до с.189 се развива около 1905 г., когато гениалният Адриан Леверкюн е двайсетинагодишен.\nС.219. Бетовен бил забелязан да композира с думи. Че какво записва в бележника си? – заинтересували се по-наблюдателните. – Той композира – рекли им. – Но той пише думи, не ноти. – Да, това му било свойствено. Записвал си обикновено с думи идейния ход на дадена композиция, при което вмъквал само тук-там най-много по няколко ноти. (...) "Напълно естествено е, че музиката се възпламенява от думи, че думи избликват от музиката, какъвто е случаят с финала на Деветата симфония".\nКак би спомогнал католицисткият модел за разделението на духа от плътското, ако тръгнем да обсъждаме личния живот у доказал се "гений". Пиша го в кавички, понеже мисля, че и у най-задръстения жив темерут генетично са заложени, макар в дремещо състояние, гениални способности. Ами че личния живот у Христо Ботйо Петков как да си обясним? Синът на благонравния калоферски Даскал Ботьо проявил явен, стигащ до откровен цинизъм сексуален нагон. За писмата му до някоя си знойна сръбкиня, за въпросната дащна цура литературните историци и биографи притеснени мълчат. И не само Ботев ми е аргумент; правило ми е впечатление, че у по-силно даровитите поети (Пърси Биш Шели, лорд Джордж Байрон), прозаици (Балзак, Анри Бейл – Стендал, В. Юго), скулптори и художници (Огюст Роден, Модилиани и пр.) точно изпод драстично изявената им сексуалност, понякога стигаща до оргиастични ексцеси, е изригвал като гейзер творческият им гений. Не виждам как може творческото начало у човека да не е страстно вплетено в прегръдка със сексуалното, бесовското, животинското.\nИзчистеното от сексуалния си подтекст творчество е хилаво и болнаво, бледнее в малокръвие като тъй възхваляваната с ренесансова ирония Платонична любов. Тъй де, Платон не случайно бил обратен! Като усетил слабост в слабините си, цял живот парадиращият с потентност, мъжественият Ърнест Хемингуей си тегли куршума едва навършил шейсетте си години (на 61 години). Сексуални палавници са и значителна част от великите философи от Жан-Жак Русо насам, мнозина от великите държавни мъже на ХІХ и ХХ век у нас: Стефан Стамболов, Фердинанд... но що да ги изброявам!Чарли Чаплин за младите госпожици се явявал направо сексуален хищник, природно бедствие, тайфун от нежност и плътска страст. Между другото, сред мотивите да му забранят достъп до пуританските Съединени американски щати е слабостта му към 15-16-годишни девственици, които се навъртали около снимачната му площадка.\nХайде стига брътвежи! Да погледнем спокойно на тези неща, защото самият живот би бил пустош без сексуалното, без изкусителното, предизвикващото да го обладаеш, без дяволитото в разголената тръпнеща, налята женска плът, без бесовското начало.\nС.303. В диалог между Сатаната и Леверкюн – Сатаната: "Не беше ли Бисмарк казал, че на немеца му дай половин бутилка шампанско, за да се повдигне на естествената си висота?" Между другото, Великият Бисмарк е дребно човече – мъжле около метър и петдесет – отбелязвам си. Май оттам му е в ума темата за повдигането на висота.\nС.309. "Всяко действие се насочва срещу онзи, който предварително е готов да го претърпи". Българите имаме много по-точния лаф: Не споменавай дявола по име!\nС.326. "Има и гордо разкаяние. Разкаянието на убиеца Каин, първия раз-Каин-освал се, според библейския мит, убеден, че грехът му е твърде голям, за да бъде простен". Е, това не важи за фанатиците. Дебелоочието е може би най-характерната черта след грандоманията им.\nМое си лично откритие: За да имам всичко, трябва да не притежавам нищо! Само че как става то? Трябва да си или луд, или светец... Напомня ми друга, пак моя си, много ценна изстрадана находка – че ще имам любимото момиче или която и да било мечта истински, едва когато престане да ми пука за нея.\nПрестъпленията, предателствата, откровеното родоотстъпничество, подлизурското отношение спрямо Москва, внушавано едва ли не като генетична предопределеност за цялата ни нация – това е още по-непоносимо, когато същите тези мекерета днес се изявяват в роля Защитници на нацията и демокрацията у нас. Предателят си остава предател, в каквито и одежди да ни се представя. Как да простя, че са ми промивали мозъка от пет-шестгодишно хлапе идиоти, които виждам колко явно посредствени са!За мен мнозина от най-яростните т.нар. демократи са подставени персони от бившата партийна номенклатура на БКП, техни рожби или чиновници. Единици – предполагам, между новите властници са необвързаните с бившата БКП-мафия. И те са допускани до властта не само за собствените им умения и качества, но и за да се закичат с тях парт-мафиотите. Бившият концлагерист от рая на соца Тодор Кавалджиев (1934-2019), например, търпят в Президентската институция само за камуфлаж. Иначе защо им е?\nРуснакът не ми е враг, както внушават медиите ни, защото още по-жестоко е мачкан от същия тип безскрупулни управници. Имам приятели сред руснаците: те са широко скроени, интелигентни, с вродено благородство – изненадвала ме е всеотдайността им в приятелството. Това е жестоко смилана в течение на осем десетилетия нация – може би от най-великите в творческата сфера нации на планетата. Съсипването на всичко руско започва, да не забравяме, с капиталите на Западния свят, който винаги се е притеснявал от вероятността тази Русия, като източноправославна християнска общност, да не затъмни католицизма и протестантството с тяхното лицемерие и по-свободно, както те си го назовават – модерно тълкуване на Иисусовите послания, на философията, която поставя Любовта в основата на човешките ни взаимоотношения. Източната ортодоксия не си е позволила ни веднъж да тръгне с огън и меч, с кланета и военни походи да се налага по света. Вършили го деспоти на Изтока, не вярата.\nАлкохолизъм и престъпност, страховита мизерия – това, допускам, е проектирано преди стотина години в имперските канцеларии далеч от нас, някъде на Запад... Но и през ум не ми минава да смятам Руската държава за нещо положително. Тази Руска държава почти неизменно е била през последното столетие най-човеконенавистното оръжие за посичане на всичко талантливо и светло у руския човек. Устремявайки се в мечтите, във въжделенията си към Русия, нашите прадеди са се предоверявали на Руската империя, обърквайки двете понятия: Руския народ и Руския тъпак чиновник. Обявяваме Стамболов за русофоб, русофобията му днес половината ни политически централи въздигнаха за модел, за ориентир. Но това е мит: тези умни манипулатори и днес ни пречат да проумеем, че обикновеният руски гражданин е антипод на руското мракобесие и имперски цинизъм, характерен и за Западната надменност към Изтока.\nОтвратителната истина е, че нашите два народа: руският и българският, никога през последните хиляда години не са имали право на мнение за уредбата на отечеството. В това отношение Западният човек е стоял относително по-стабилно в политическото пространство на своята държава. Това там всъщност е ренесансовата структура на проспериращото общество, което в основни линии от ХІІІ век насам неизменно се е съобразявало с интересите на отделната личност, на уверения в себе си стопанин. Властникът на Запад, общо взето, само в сравнително къси исторически периоди се оказва незаинтересован, безгрижен за това какво мисли за него редовият гражданин или поданик на короната. У нас представата ни за държавност е изкривена. Избираме уж талантливи, уредни, честни люде, а веднъж оказали се във властта, те коренно се променят. След година-две някогашния идеалист виждам преобразен в безскрупулен алчен негодник. Защо се случва това?\nЗащо ли! Защото при нас системата за контрол от нацията към върха просто никога не е функционирала. А то е последица от върховенството не на личността и съвестта (т.е. Бога), а от върховенството на Негово величество Чиновника, Канцеларския плъх, Партийния секретар, Доносника, Мекерето, от Лъжефилософа и назначения Писател. В една селска къща съседите са наясно кой е стопанин и кой – перекенде** – разбира се по благосъстоянието и авторитета на този труженик. В държавата ни обаче на нас непрекъснато ни пречат да разберем кой чиновник колко струва и как служи на своя народ. Онези, които пълнят медиите с кресливи словесни изстъпления, те пречат да видим истината. Отровните нарциси са истинските наши врагове, сеячите на раздори поради грандомания и произтичащите от грандоманията им ужасни грехове. И става така, че разбиват народното всеобщо мнение на парчета. Divide et impera!*** Това му е основната грижа на отродника и мекерето на чуждия интерес в днешна България. За личното си достойнство и свобода човек се налага да воюва всеки божи ден. И защо допускаме от наше име да говорят недостойни! Съвестта е нещо твърде лично. Не се ли предоверяваме от наше име мнението ни да определя и да изразява човек, когото нито сме виждали, нито го знаем що за птица е? Не искаш да гласуваш, да не би да се окажеш в положението на отново излъган; но гласа ти все пак го броят. Ако не знаеш! Оказва се, всеобщото ни омерзение и потрес от нашите посредствени и поради това безскрупулни политици пак е в услуга на същите тези политически циркаджии, които десет години ни разпиляват като нация. Продължавай да хленчиш, че политиката за теб била мръсна работа, бягай от политиката, крий се, заравяй кратуната в пясъка!\nС.330, гл. ХХVІ от есето на Т. Ман "Д-р Фаустус". Коментиращият Серенус Цайтблом фиксира: "докато съставях последните глави, настъпи април 1944 година". Разказът му обаче се отнася до събития от частния живот на гениален музикант до есента на 1912 г., или три хронологически (времеви) пласта се наслагват един върху друг:\n2) време на авторовия коментар върху сюжета и героите;\n3) време на прочит, когато читателят е пред завършената книга.\nПоследното време е особено важно за мен, читателя: мога да извличам внушения, които са актуални лично за моето съвремие. (След страница-две същото, но с други думи чета отбелязано от автора Т. Ман; все едно ме е ограбил, тъй се почувствах.)\nЦивилизацията ни не е застинал модел, а развиващ се прогресивно или регресивно свят, налитащи към брега морски вълни, ход на човешкото развитие. Четейки Т. Ман, мисля си как стоят нещата при мен и при нас днес, 53-57 години след като романът е бил още в процес на писане. Авторът е визирал своя опит от вихрещата се по онова време кървава вакханалия (80 милиона убити, поломени съдби, разпокъсани нации). Моето четене е в период външно спокоен за континента, но не по-малко драматичен, не по-малко наситен с грандомания: основния от библейските Седем смъртни гряха. Четейки, налага се да дописвам изреченото от великия немски писател, ставам един вид съавтор на сюжет, който вече не се отнася толкова и единствено до германската национална трагедия, но включва нещо много съществено за мен – драмата на моя живот като частица от трагедията на нашата изстрадала и жестоко унижавана нация. Това грандиозно есе – роман за гениалната личност, мога и да го иронизирам, но то е повод чрез чужда бленда да видя съдбата на таланта в моята България. А това живо ме вълнува, понеже у нас талантливото е в далеч по-висока степен отхвърляно или отритвано, изтласквано извън обществените дебати за нашите си Български драми. В общественото пространство у нас се кипрят какви ли не персонажи – духовни уроди, непукисти или самолюбиви, напиращи да бъдат възприемани като образец за успех.\nКогато животът изиска от мен трезва яснота, тази шумна говорилня пречи. Важно е, разбира се, да ги знам и тези какво приказват и вършат, но по-важно, мисля си, е да реша този ли е Пътят, това ли са Личностите, които могат да служат на обикновения българин и източноевропеец. Обидно малко са спокойните гласове у нас. Не обичам да ми крещят. Не желая повече да ме стряскат с апокалиптични картини на разрухата. Разрухата и без тях я знам, виждам я, с кожата и сърцето си я усещам. Интересува ме не какво е състоянието, каква – клиничната картина, това вече го знам; интересува ме какво конкретно аз, гражданинът, да предприема, с какво всеки от милиони останали все още тук граждани на Република България, неотложно да се заеме. Не мога повече да чакам друг да ми се прави, че ми уреждал държавата. Държавата, България – това съм аз, простосмъртният гражданин на Републиката! Нима е трудно да го каже всеки от нас в тази дълбока духовна провинция и занемарена част на континента Европа?\nНе им ща помощите, не им ща лакърдиите, не ща да ги виждам; нека се изпокрият по разкошните си резиденции, вили, семейни замъци, нека си живеят с награбеното... Но Боже мой, защо не ме оставят сам да се грижа за себе си, а посегна ли да си постегна имота, работите да си подредя – але-ей хоп! – тутакси изскачат да ми връзват ръцете и нозете с измислени от тях страховити данъци, неотложни плащания, хиляди пречки само и само да ми докажат колко съм безпомощен, колко нужни са ми техните грижи. Печеля ли добре по честен начин, държавата ще има повече полза от мен. Ала тях ги притеснява фактът, че – печелейки добре, стъпил здраво на нозе, разчитащ на своето трудолюбие и предприемчивост, на таланта си – ах, това вече е крайно неприятно за тях! – независимият човек, труженикът на своята нива ще се усети достатъчно силен да ги отърси от плещите си или да ги принуди да му пазят интересите – точно защото мястото им е да бъдат слуги на този угрижен, навъсил чело стопанин на отечеството.\nКак ще им отнемеш фалшивата нравствена позиция, в която сами са се поставили, ако не ги атакуваш нравствено! Силният си личи по спокойствието, което произвежда. Забравихме ли – куче, което лае, не хапе; само плаши гаргите. Затова най ми е криво: че още не съзнаваме каква сила сме. Милионно множество наскърбени в собствения си дом и наследсвтен имот българи, здрави-прави, а горко се вайкаме или хленчим. Изборът е върховното ни право. Спокойно гледащия, разчитащия на себе си трудно ще го заблудят. Избираме слуга, не вожд, това е истината! Когато си дири помощници, ратаи, аргати, стопанинът не го вълнува кой крещи, кой скандира по-верноподанно, а кой от кандидатите действително ще му е от полза. Това да гледаме!\nС.365. Срещам словосъчетанието "кариеристична революционност", "пристъпа на кариеристичната революционност", та ме подсеща – между борещите се "за народа", "за свобода и човешки правдини" особена и доста многолюдна е тълпата на младите напористи кариеристи, хора, готови да трошат глави (и собствената кратуна), за да се видят по върховете, да са там горе, на трибуната, при официалните персони, във VIP-ложата, тапицирана с мека ярешка кожа и позлатен обков. Ама колкото може по-близо да са до микрофона, до рупора, често сами превърнали се в усилвателно устройство, в озвучители на чужда за България идея. Голяма част от "най-достойните другарки и другари" в младостта си са се стрелкали като петлета с алената лента на ръкава си из опиянения, замаян от движението на чуждите армии из България доверчив народ. Ей тази "кариеристична революционност" е израз на Невежеството, затърчало се да ни управлява. И понеже е невежо, то всеотдайно, до гроб, със зъби и нокти, с цената на младостта, здравето, живота си се вкопчва в някоя красива – и поради красотата си, непонятна докрай, присадена отвън хищна идея. Някогашните перекендета дадоха на страната ни такива светли образи, като Добри Терпешев, Антон Югов, Тодор Живков, Георги Трайков, хора, колкото посредствени, толкова чаровни (чаровни, но за кого) в откровената си простотия. Ами че някогашният министър на Външните работи Иван Башев (1916-1971) заради интелигентността си се отличаваше от сивеещата бетонно дванайсетица на Партийните апостоли от Политбюрото на ЦК на БКП, и май затова го убиха – че не им пасваше на компанията. Неспособни да управляват собствен имот, тези обладани от "кариеристична революционност" тарикати се писаха възпитатели, учители, лидери на моя народ, "гениални стратези и идеолози" или надигнала се от дъното мръсна пяна, простичко изречено: верни емисари на унищожителен, чужд за България икономически интерес на международната политическа мафия.\nДоброто в годините на соца у нас е изградено в отечеството не поради, а въпреки тяхната намеса в обществения живот. В средите на обикновените простосмъртни за откровената им посредственост вицове си разказвахме. И така се установи жалката традиция властта да се огражда с верни и послушни, половин век да възпроизвежда посредственост по най-горните етажи на обществото. В летописа на възгордялата се посредственост Ноември 1989 г. е логично продължение (консеквентност, както би се изразил българският о.з. монарх).\nМечтая си заможен човек, с труд и предприемчивост по честен път спечелил имане, такава личност да видя във властта. Да влезе в управлението не като апаш кокошкар в чужда къща по време на бедствие, а като стопанин, изоставил за късо време своите мили печалби, за да работи съгласно заклеването на Апостола Левски: "Ако спечеля, печеля за цял народ – ако загубя, губя само мене си" от април 1868 г.**** То не е нито грандоманщините на Бенковски, ни върлата страст на Стамболов към върховете. То е монашеско самообричане от обич и грижа за Отечеството.\nPlovdiv, edited by 16 sep. 2020\n* По онова време първи секретар на ОК на БКП.\n** Перекенде, нива в чужд имот; прен. подмазвач, разхайтен.\n*** Латинска сентенция.\n**** Левски до Панайот Хитов, писмо от март или април 1868 г.\nГосподин Панайоте, Премного Ви благодаря, дето се потрудихте, че ме извадихте от болницата. Наистина бих умрял, ако бях стоял още няколко дни. Така исто [честно и предано] се трудите и за всичките ни събрани братя. И длъжни сме да Ви почитаме, защото сте и най-главният ни войвода [още от] началото на скупщината. Вие се грижите сега и за разноските ми, за които ще пиша, че сте харчили за мен. Надявам се да ми пратят колкото ще похарчите за мен. Защото аз се варда да не се причислявам [към] ония, [за] да [не] се рече, че се е харчило за мен. По всякакъв начин ще гледам да Ви ги върна. То е доста и предоста само че се трудите.\nПовторно Ви моля да ми пратите 1 жълтица за трошка, защото нямам вече. Заел съм от брат ми и от другите си приятели 40 гроша и мой хак 20 гроша, и твойте, [та] се набират 105 гроша, че стават всичките ми разноски за 13 дена 165 гр., без да съм дал ни пара за лековете на жената. А тя колко ще вземе? - Не зная. Чух, [че] щял си да отиваш във Влашко. Аз от 67-мо [1867 г.] досега не съм имал чест да сте се доверили на мен, да ми кажете по нещичко истинно. Но пак Ви моля и познавам за най-искрен и пръв любимец български, да дойдете при мен или да Ви пиша какво аз мисля да правя и ще го направя, ако рече Бог с Ваше позволение, ако го намерите благосклонно. И ще Ви моля да ми позволите, за което ако спечеля, печеля за цял народ - ако изгубя, губя само мене си. [За]то[ва] ще Ви моля, ако идите във Влашко, да дойдете да Ви кажа или да ми позволите да Ви пиша.\nНо преди то[ва] Ви моля, както Ви пиша по-горе, да ме не оставяте без трошка. защото кажи, че откак съм отишъл в онази къща, не са се загрижили да си купят нещичко за ядене. Все от мен. А онази жена, която ме лекува, тя има вече право да яде от мен. Защото всеки ден стои при мен, готви ми, мие паниците [и] носи вода чак от Дунава. А Панчувица не хваща нищо. Аз не зная как ще й се наплатя. Затова, моля Ви, елате да се разговорите, да й се плати честно, ако ме излекува. Моля Ви, това да не Ви дотегне ни най-малко, за което ще се трудя, както Ви пиша по-горе. Ваш знаменосец: В. И. Ль-ский Бел.м., tisss.\nПубликувано от Jores в 2:17


Право&Здраве - Ковид не е Бог. Не принасяйте онкоболните в жертва\nПо рано през тази година в The Lancet беше публикуване проучване, което изследване клиничното протичане на Ковид 19 при онкоболни пациенти. Според резултатите от проучването се наблюдава силно повишаване на 30 дневната смъртност. В над 70% от случаите заболяването протича тежко, много от пациентите умират без изобщо да стигнат до интензивно лечение, а тези, които получават такова остават в интензивните сектори дълго.\nОсвен прякото влияние на Ковид върху пациентите, заради малкото достъпни данни все още не е ясно как и им влияят медикаментите нито в комбинация, нито по отделно. А преустановяването на основната им терапия, вероятно ще компрометира лечението.\nОт друга страна в Комплексните онкологични центрове, не са особено големи лечебни заведения, броят на специалистите в тях се брои на пръсти и на практика е невъзможно, персоналът да бъде разделен на такъв, който ще лекува само коронавирус и такъв, който ще лекува раково болни, което също ще изложи на допълнителен риск и пациентите и онколозите. Те от своя страна са тесни специалисти и трудно могат да бъдат заместени, а рискът да се заразят ще остави пациентите без здравна помощ.\nИ не на последно място Онкологичните центрове почти на разполагат с апаратура, която да позволи ковид – пациентите да се провежда интензивно лечение, да бъдат интубирани и тн.\nВсичко това изброено по-горе изобщо не кореспондира със здравия разум, за който призовава министъра, особено при положение, че се апелира за загриженост и солидарност. Онкоболните не бива да бъдат принасяни в жертва на Ковид, нито тези, които ги лекуват трябва да бъдат принуждавани на да излагат на риск живота и здравето на пациентите си. Онкоболните имат нужда грижа и лечение, за да се измъкнат от лапите на собствената им болест, нека не ги запращаме в ъгъла, от който едва ли ще излязат.


Затъмнение за Унгария - Intidar\nPosted on January 5, 2011 October 11, 2014 by Maxim Prodanov\nЗатъмнение за Унгария\nНа 21 декември управляващата партия в Унгария – Fidesz прие нов медиен закон, застрашаващ свободата в Интернет и медиите. Той съдържа някои от най-репресивните и недемократични мерки в Европа – политически контрол върху съдържанието в пресата, телевизията, радиото и Интернет. Всички медии, включително в Интернет ще трябва да бъдат регистрирани от държавата, а лицензите им могат да бъдат отнемани по политически съображения. Законът дава право на държавата да филтрира съдържанието както на унгарски сайтове, така и на чужди сайтове, достъпни в Унгария.\nКритериите за спиране на медии са широки и двусмислени: “запазване на обществения ред”; “осигуряване на баланс”; “осигуряване на подходяща информация за обществените дела”.\nЗаконът също така премахва ограниченията за медийните монополи, което застрашава плурализма на медиите и разнообразието на информация.\nВ солидарност към свободата на информация, ние подкрепяме инициативата “Затъмнение за Унгария”. Нека повече хора разберат какво си позволяват нашите “представители” във властта.\nCategoriesComments, Media, The society Tagsblackout, Hungary, закон, затъмнение, свобода в Интернет, свобода на словото, Унгария\nPrevious PostPrevious CNN с репортаж за бунта в Тунис\nNext PostNext Възходящата икономика на Северен Ирак


Установиха двама в насрещното на АМ Тракия (видео) — Радио и ТВ 999 новини от България и света, слушайте ни и онлайн по РАДИО 999\nДобавено на: 02.07.2020 11:24\nСлужители на Районно управление и сектор „Пътна полиция“ в Сливен са установили двама водачи, управлявали в насрещното движение на автомагистрала „Тракия“.\nНа 1 юли в РУ-Сливен е постъпил сигнал- видео клип, изпратен от гражданин, за лек автомобил с прикачено туристическо ремарке, който се движи в аварийната лента в насрещното движение. Той е засечен в 08,53 часа на автомагистрала „Тракия“ в землището на село Дядово с лек автомобил „Опел“. След извършените незабавни издирвателни действия полицейските служители са установили собственика и водача на автомобила. Той е на 20 години от сливенското село Селиминово. Съставен му е акт за административно нарушение по Закона за движение по пътищата, като санкцията е глоба в размер на 1000 лева и 3 месеца лишаване от управление на МПС.\nНа 1 юли служители на сектор „Пътна полиция“-Сливен и участък „Надежда“ са оказали съдействие на ОДМВР-Стара Загора за установяване на водач, управлявал в насрещното движение по автомагистрала „Тракия“. Автомобилът е засечен на 30 юни на територията на ОДМВР-Стара Загора около 21,00 часа. Мъжът е на 32 години от град Сливен. Управлявал е лек автомобил „Опел Астра“.\nМаркери: Сливен, движение, автомобил, полиция, Пътна, Тракия, двама, установили, автомагистрала, насрещното


Община Челопеч - Трима души от Челопеч са били част от пътниците на кораба „Илинден”\nТрима души от Челопеч са били част от пътниците на кораба „Илинден”\n15 български туристи загинаха при инцидент с кораб във водите на Охридското езеро. С правителствен самолет у нас се прибраха оцелели след трагедията. Инцидентът с кораба „Илинден” е станал между местностите Лагадин и Елешец в източния край на Охридското езеро. На борда на кораб „Илинден” е имало 55 туристи, както и членове на екипажа. По данни на македонското министерство на вътрешните работи корабът „Илинден” е потънал само за четири минути. Първите резултати от разследването показват, че причина е скъсване на стоманено въже, свързващо кормилото с кърмата, което е предизвикало рязко завъртане надясно, при което пътниците по инерция преминали на другата страна на кораба, който се наклонил, напълнил се с вода и потънал. На 05 септември, късно вечерта се завърнаха оцелелите след трагедията жени от Челопеч, Катя Тодорова, Стефка Илиева и Йорданка Григорова. В знак на съпричастност, в памет на всички загинали при трагичния инцидент, ОбС Челопеч взе решение за обявяване на тридневен траур на територията на Община Челопеч след връщане на телата на загиналите в България. Г-н Николов - Председател на ОбС Челопеч изпрати съболезнователен адрес до Кметовете на Общините Антон, Пирдоп, Мирково и Златица.


Васко Найденов с бутиков концерт в Слънчев бряг - Times.BG\n10 юли, 2018 timesbg Шоубизнес\nПоп-легендата Васил Найденов ще изненада публиката с бутиков концерт и специална програма на брега на морето.\nBedroom Beach е домакин на ексклузивното събитие, което ще събере почитателите на звездата на 26 юли (четвъртък) от 23.30 часа. За няколкократния носител на наградата „Златен Орфей” това е първата толкова грандиозна изява в Слънчев бряг от години насам. На сцената на клуба Васил ще излезе с още 7 музиканти, за да изпълни абсолютно на живо шлагерите, превърнали се в част от саундтрака на не една любовна история. Васил Найденов е подготвил специална програма, в която е включил свои емблематични хитове. Изпълнителят на „Адаптация” и „По-първи петли” не крие вълнението си от предстоящия бутиков концерт: „Подготвям специален репертоар и имам намерение да изнеса един елегантен и изискан спектакъл.“ От екипа на клуба не крият, че имат амбициите да превърнат изявата на звездата в най-знаковото събитие на лято 2018.


Грузия иска Русия да пусне наблюдатели в конфликтните зони\nТбилиси, Грузия 20 Окт. 2008, 05:54 142 прочита 0 коментара\nГрузия иска от Русия да допусне европейски наблюдатели в "конфликтните райони".\nСпоред грузинския министър на външните работи Екатерина Ткешелашвили "Русия не изпълнява задолженията си и не дава възможност на наблюдателите от Европейския съюз да влязат в конфликтните зони". Тя изрази съжаление по този повод и подчерта, че това ще бъде едно от основните искания на Грузия към Русия. Ткешелашвили отбеляза, че влизането на европейските наблюдатели в "конфликтните райони" е нужен за осигуряването на прозрачност и че на този етап присъствието но наблюдателни мисии там е задължително. /Интерфакс


Онлайн магазин за дървени играчки Mousetoys.eu, Детска дървена писта с 4 колички, ДРУГИ ДВИЖЕЩИ СЕ ИГРАЧКИ , ДВИЖЕЩИ СЕ ИГРАЧКИ - ДРУГИ ДВИЖЕЩИ СЕ ИГРАЧКИ , Детска дървена писта с 4 колички, Подходяща възраст: 3+ Размери: 28 х 24.5 см. Тегло: 0,350 кг; Комплектът съдържа: 5 части Материал: Дърво Време за доставка: Един работен ден Чудесна игра, която ще насърчи въображението и фината моторика. Изработката е от висококачествени и безвредни материали. Пистата има 4 нива и това са 4 състезателни писти, всяка в различен цвят. Когато количката е в най-високата част, детето може да я види как се спуска надолу. Играчката е\nНачало ДВИЖЕЩИ СЕ ИГРАЧКИ ДРУГИ ДВИЖЕЩИ СЕ ИГРАЧКИ Детска дървена писта с 4 колички\nРазмери: 28 х 24.5 см.\nТегло: 0,350 кг;\nКупете Детска дървена писта с 4 колички или друг продукт от категория 20% отстъпка за да получите 20% отстъпка.\nОстават само 35 броя.\nЧудесна игра, която ще насърчи въображението и фината моторика. Изработката е от висококачествени и безвредни материали. Пистата има 4 нива и това са 4 състезателни писти, всяка в различен цвят. Когато количката е в най-високата част, детето може да я види как се спуска надолу. Играчката е проектирана така, че детето да може да пусне 4 колички едновременоо една след друга.\nКомплектът е изработен от негнила дървесина и може да се използва много пъти. Не се страхува от забавление - остава непокътнат дори след часове игра. Играчката се съчетава идеално с други играчки и декорации в детската стая.\nКомплектът съдържа: 4 колички и една писта за тях.\nBigjigs - Дървена състезателна писта с 4 колички\nРазмери на играчката: 27,5 х 26,5 х 11 см\nLelin - Дървена състезателна писта с 3 колички – Ракета\nРазмери на играчката: 31 х 29 х 10 см\nViga – Дървена игра – Състезателна писта с коли\nРазмер на опаковката: 11 х 32,2 х 30,2 см\nРазмер на играта: 29 x 10 x 31 см\nNew Classic Toys - Дървена писта за колички - Многоцветна\nРазмери на опаковката: 36 х 9 х 8см


▷ Легло приста арон ⇒【 2022 】\nПредполагам, че сте търсили нещо, свързано с Легло приста арон или много подобно. Е, днес е вашият щастлив ден, защото намерихме най-добрите продукти, свързани с Легло приста арон, на супер цена. Не губете време и купете сега, без да се местите от дома си.\nКъде да купя Легло приста арон?\nПо подобен начин акумулаторната батерия Легло приста арон от Makita ви позволява още по-голяма мобилност, като я носите на гърба си, докато тази с колела е лесна за теглене зад вас, но все пак означава известна степен на неподвижност.\nЗа съжаление Легло приста арон без торбичка обикновено са много по-скъпи от изпитаните модели с торбичка за същата производителност. По наше мнение това не се дължи на производствения процес, а просто на факта, че производителите знаят много добре, че спестявате пари, без да заменяте чантата. След това тази сума се добавя частично към покупната цена.\nКакто беше споменато по-горе, всичко е свързано с навигацията. Колкото по-добра е навигацията, толкова по-скъп е роботът Легло приста арон. Благодарение на по-прецизното планиране на маршрута може да се вакуумира по-голяма площ за по-кратко време. Могат да се разграничат следните видове навигация:


Как да украсим стените в стаята: Умни и лесни за изпълнение идеи\nАко вече сте приключили с грубата част от ремонта или създаването на чисто ново жилище, значи е време за умела декорация. Дори и да не ви се вярва, няколко впечатляващи акцента върху голите стени могат да преобразят напълно всеки интериор и да го направят далеч по-ефектен и стилен.\nОсобено, ако прецените, че жилището изглежда доста еднообразно и скучно, можете да му добавите живец по много лесен и приятен за изпълнение начин. И как точно да го направите, ще разберем сега.\nТова, че не можете да си позволите скъпите услуги на интериорните дизайнери изобщо не е проблем, при положение, че в момента съществуват толкова лесни начини да украсите жилището си със собствените си ръце и да внесете доза уникалност във всяка една стая. Единственото условие е да се съобразите с това, че всяка стая има свое собствено излъчване, което хармонично трябва се впише във функционалността на помещението и да подчертае неговия стил.\nКартина-панел Цветни галактики\nКрасивата картина на стената винаги върши отлична работа, особено когато днес на пазара има толкова много интересни идеи. Най-ефектни и модни са модулните картини, които имат невероятен ефект и могат да придадат повече цвят, дълбочина или да добавят драматизъм, за да разкрасят и направят интериора ви още по-интересен.\nДобра идея са също и стенните пана, изработени от самите вас, например от изкуствени или сухи цветя, дървесина, зебло и други подходящи материали. Ако прецените, че няма как да отделите време за да изработите подобни пана, то тогава можете и да заложите на стикерите за стена, които също са много атрактивни и идват в огромно разнообразие от теми, цветове и стилове.\nTags декорация украса